Aan F.W. de Klerk, voormalige Staatspresident van die Republiek van Suid-Afrika
'n Aantal Christen Boere-Afrikaners is pas langtermyn gevangenisstraf en die res mindere strawwe opgelê vir "hoogverraad", omdat hulle ons volk op onkonstitusionele wyse wou ontset van 'n volksvreemde regering en Grondwet.
Elkeen van daardie vonnisse kom jou persoonlik toe, want JY is die werklike verraaier wat ons volk met lis en bedrog aan 'n vyandige mag onderwerp het toe jy jou Presidensiële eed om "die Grondwet en alle ander reg van die Republiek (te) gehoorsaam, eerbiedig, handhaaf en onder­hou" verbreek het toe jy, in stryd met die land se Grondwet, 'n "Nasionale Oorgangsraad" geskep het wat besluite van die Kabinet as hoogste Uitvoe­rende Gesag kon veto, en daarna 'n kieswet deurgevoer het wat die politieke mag oor ons vaderland onherroeplik in die hande van die swart meerderheid geplaas het.